25. maj 2021. godine

Nagrađeni lideri društvene odgovornosti u Srbiji

Henkel Srbija na trećem mestu Nacionalne nagrade za društveno odgovorno poslovanje „Đorđe Vajfert” u organizaciji Privredne komore Srbije

Beograd - Privredna komora Srbije osmi put je dodelila Nacionalnu nagradu za društveno odgovorno poslovanje „Đorđe Vajfert“, kompanijama koje su pokazale najveću posvećenost principima društvene odgovornosti u Srbiji. Kompanija Henkel Srbija osvojila je treće mesto u kategoriji velikih privrednih društava.

Društvena odgovornost predstavlja jednu od ključnih vrednosti kompanije Henkel, a održivo poslovanje glavni je stub poslovanja kompanije kroz čitav lanac vrednosti. Nagrada je dodeljena za društveno odgovorni projekat u oblasti ekologije pod nazivom „Volim reku, a ti?“ koji je realizovan u avgustu 2020. godine i obuhvatao je akcije čišćenja reka i jezera širom Srbije.

U saradnji sa Savezom organizacija podvodnih aktivnosti republike Srbije, Olimpijskim komitetom i ronilačkim klubom Calypso očišćeno je jezero Ćelije kod Kruševca, Gradsko jezero u Beloj crkvi, Zavojsko jezero kod Pirota i beogradska Ada Ciganlija. Uklonjeno je 650kg otpada, a projekat je zamišljen kao dugogodišnja inicijativa čiji se nastavak očekuje u narednim mesecima. Pored ocenjivanja ovog projekta, za potrebe nagrade „Đorđe Vajfert“, verifikacioni tim Privredne komore Srbije obišao je i Henkelovu proizvodnu lokaciju u Kruševcu.

Nagrađeno je ukupno 15 kompanija, a nagrade su dodeljene u tri kategorije - velika, srednja i mala privredna društva. U proteklih 14 godina od kako se nagrada dodeljuje, učestvovalo je više od 450 kompanija i organizacija.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2020. godini, kompanija Henkel ostvarila je prodaju veću od 19 milijardi evra i korigovani operativni profit od oko 2,6 milijardi evra. Henkel zapošljava više od 53.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com).

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com